**KONFERENCIJA ZA MEDIJE**

**GENERALNOG SEKRETARA NATO-a (SA MINISTROM VANJSKIH POSLOVA CG)**

**2. decembar 2015.**

Dobro jutro svima i (na crnogorskom) dobar dan, Igore, dobrodošla Crna Goro, dobrodošli.

Ove godine smo donijeli istorijsku odluku, 28 NATO saveznika su se saglasili da pozovu Crnu Goru da počne pristupne pregovore za pristupanje Alijansi.

Ovo je istorijsko dostignuće.

Crna Gora je sprovela značajne reforme. Pokazala je posvećenost našim zajedničkim vrijednostima i međunarodnoj bezbjednosti. Čestitam Vladi i građanima Crne Gore na svemu što su postigli. Članstvo u NATO-u učiniče i Crnu Goru i NATO bezbjednijima.

Uz pomoć NATO-a, Crna Gora se modernizovala i reformisala. Članstvo u NATO-u integriše Crnu Goru u evroatlantsku zajednicu. I ujedno jača bezbjednost čitavog Zapadnog Balkana. Očekujemo nastavak bliske saradnje sa Vladom Crne Gore kroz pristupni proces.

NATO-ova politika otvorenih vrata bila je jedan od velikih uspjeha Alijanse, koja nas pomiče nas još bliže našoj viziji Evrope – cjelovite, slobodne i u miru. Proširenje NATO-a je podsticalo reforme, jačalo kolektivnu bezbjednost, i obezbjeđivalo stabilnost koja je temelj prosperiteta. A sve to smo uradili na način koji omogućuje suverenim zemljama da odaberu sopstvene bezjednosne aranžmane.

Vrata NATO-a su otvorena. Današnja odluka je dokaz za to.

Bosna i Hercegovina, Gruzija i Bivša Jugoslovenska Republika Makedonija takođe čine prema članstvu u NATO-u. Ostajemo posvećeni kao i uvijek aspiracijama tih država za članstvo. Učinićemo sve što možemo da im pomognemo u postizanju njihovih ciljeva, cijeneći svaku državu aspiranta na osnovu sopstvenih zasluga. I mi ih ohrabrujemo da nastave putem reformi.

Današnja odluka pokazuje da se težak rad na reformama isplati. Ministre, još jednom, čestitam. Članstvo u NATO-u je dobro za Crnu Goru, dobro za Evropu i dobro za Alijansu. Još jednom, dobrodošli.